
104 DR 30.11.2009 

 
■2040 

 Yang Berhormat Limbang minta penjelasan tentang pembinaan jambatan Sungai 
Pandaruan. Sebenarnya saya telah jawab beberapa kali di sesi soal jawab. Kini kita telah 
masuk dalam Rancangan Malaysia Kesepuluh dan JKR Sarawak sedang sediakan skop 
dan kos projek untuk digunakan sebelum permohonan dibuat.  

Yang Berhormat Lipis menanyakan tentang status naik taraf Laluan Persekutuan 
Malaysia 8 dari Kampung Relong ke Gua Musang Kelantan. Untuk makluman peringkat ini 
dibahagikan kepada lapan segmen, status pelaksanaannya bagi segmen-segmen ini adalah 
seperti berikut. 

 Segmen satu hingga empat, enam dan lapan ialah kerja-kerja reka bentuk awalan 
telah disiapkan, segmen tujuh ialah kerja-kerja reka bentuk terperinci telah siap dan 
segmen kelima sedang dalam peringkat pembinaan. Bagi skop projek naik taraf Laluan 
Persekutuan Malaysia 8 akan dilaksanakan di bawah East Coast Economic Region atau 
ECER. Walau bagaimanapun pelaksanaannya adalah tertakluk kepada peruntukan yang 
diluluskan oleh Jabatan Perdana Menteri.  

Yang Berhormat dari Bandar Kuching minta penjelasan mengenai laporan di 
dalam surat khabar The Star mengenai 60 peratus peruntukan bagi projek Sarawak 
diseleweng. Untuk makluman Ahli Yang Berhormat mengenai dakwaan MACC atau SPRM 
bahawa 60 peratus daripada peruntukan Sarawak diseleweng, kementerian masih belum 
dapat maklumat terperinci sama ada ia melibatkan peruntukan Kerajaan Persekutuan atau 
kerajaan negeri. Namun demikian Kementerian Kerja Raya akan siasat perkara tersebut. 
Happy ya... [Ketawa]  

Yang Berhormat Bandar Kuching lagi, minta penjelasan mengenai kontrak 
penyelenggaraan jalan-jalan negeri kepada CMS Roads Sdn. Bhd. dan Titanium Sendirian 
Berhad. Untuk makluman Ahli Yang Berhormat mengenai kontrak yang diberi kepada CMS 
Roads Sdn. Bhd. dan Titanium Sdn. Bhd. untuk kerja-kerja menyelenggarakan jalan-jalan 
negeri, kontrak dibiayai oleh peruntukan kerajaan negeri dan bukan Kerajaan Persekutuan. 
Kementerian tidak terlibat langsung dalam kontrak ini. Happy, double happiness... [Ketawa]  

Yang Berhormat Tuaran memohon jambatan Bailey di negeri Sabah ditukar 
kepada jabatan baru. Untuk makluman Yang Berhormat terdapat projek menggantikan 
jabatan-jabatan lama di kawasan pedalaman Sabah di bawah Rancangan Malaysia 
Kesembilan terdapat juga 45 jambatan yang telah siap dan 12 jambatan dipanjangkan ke 
Rancangan Malaysia Kesepuluh. Kementerian akan mencadangkan menggantikan 
jambatan Bailey di daerah Tuaran. 

 Yang Berhormat Tuaran juga minta penjelasan mengapa di dalam Rancangan 
Malaysia Kesepuluh, pembinaan jambatan yang dirancang tidak meliputi laluan air atau 
yang menyebabkan banjir. Untuk makluman Ahli Yang Berhormat, kementerian mengambil 
maklum perkara tersebut dan akan mengarahkan JKR Sabah untuk menyiasat. Saya akan 
jawab secara bertulis untuk soalan-soalan lain yang dikemukakan oleh Yang Berhormat 
Tuaran. Saya minta maaf kerana tidak boleh satu-satu saya jawab kerana nanti soalan 
orang lain saya tidak dapat jawab, betul tidak?  

Yang Berhormat Silam juga bertanya mengenai jambatan yang uzur di Silam. Kita 
ambil maklum dan kita akan masukkan ke dalam Rancangan Malaysia Kesepuluh dan juga 
mengenai cerun-cerun di kawasan Batu Silam. Kita ambil maklum perkara tersebut dan 
akan minta JKR Sabah menyiasat perkara tersebut. Soalan lain saya akan jawab secara 
bertulis kerana banyak, satu buku di sini, dua jam pun tidak dapat habis. 

 Yang Berhormat Silam juga minta mengenai dual carriageway, dua hala iaitu jalan 
Lahad Datu, Jalan Silam, Jalan Segama bila akan dimulakan? Untuk makluman Yang 
Berhormat ia ada di bawah peruntukan khas sebanyak RM1 bilion untuk negeri Sabah di 
bawah bidang kuasa Jabatan Perdana Menteri. Projek ini telah di tender dan sedang 
menunggu keputusan Lembaga Tender.  

Yang Berhormat Limbang minta penjelasan mengenai cerun-cerun di Limbang dan 
dari Kuching ke Lundu dan Sematan.  



#2040. Yang Berhormat Limbang minta penjelasan tentang pembinaan jambatan Sungai Pandaruan. Sebenarnya saya telah jawab beberapa kali di sesi soal jawab. Kini kita telah masuk dalam Rancangan Malaysia Kesepuluh dan JKR Sarawak sedang sediakan skop dan kos projek untuk digunakan sebelum permohonan dibuat. Yang Berhormat Lipis menanyakan tentang status naik taraf Laluan Persekutuan Malaysia 8 dari Kampung Relong ke Gua Musang Kelantan. Untuk makluman peringkat ini dibahagikan kepada lapan segmen, status pelaksanaannya bagi segmen-segmen ini adalah seperti berikut. Segmen satu hingga empat, enam dan lapan ialah kerja-kerja reka bentuk awalan telah disiapkan, segmen tujuh ialah kerja-kerja reka bentuk terperinci telah siap dan segmen kelima sedang dalam peringkat pembinaan. Bagi skop projek naik taraf Laluan Persekutuan Malaysia 8 akan dilaksanakan di bawah East Coast Economic Region atau ECER. Walau bagaimanapun pelaksanaannya adalah tertakluk kepada peruntukan yang diluluskan oleh Jabatan Perdana Menteri. Yang Berhormat dari Bandar Kuching minta penjelasan mengenai laporan di dalam surat khabar The Star mengenai 60 peratus peruntukan bagi projek Sarawak diseleweng. Untuk makluman Ahli Yang Berhormat mengenai dakwaan MACC atau SPRM bahawa 60 peratus daripada peruntukan Sarawak diseleweng, kementerian masih belum dapat maklumat terperinci sama ada ia melibatkan peruntukan Kerajaan Persekutuan atau kerajaan negeri. Namun demikian Kementerian Kerja Raya akan siasat perkara tersebut. Happy ya... [Ketawa]. Yang Berhormat Bandar Kuching lagi, minta penjelasan mengenai kontrak penyelenggaraan jalan-jalan negeri kepada CMS Roads Sdn. Bhd. dan Titanium Sendirian Berhad. Untuk makluman Ahli Yang Berhormat mengenai kontrak yang diberi kepada CMS Roads Sdn. Bhd. dan Titanium Sdn. Bhd. untuk kerja-kerja menyelenggarakan jalan-jalan negeri, kontrak dibiayai oleh peruntukan kerajaan negeri dan bukan Kerajaan Persekutuan. Kementerian tidak terlibat langsung dalam kontrak ini. Happy, double happiness... [Ketawa]. Yang Berhormat Tuaran memohon jambatan Bailey di negeri Sabah ditukar kepada jabatan baru. Untuk makluman Yang Berhormat terdapat projek menggantikan jabatan-jabatan lama di kawasan pedalaman Sabah di bawah Rancangan Malaysia Kesembilan terdapat juga 45 jambatan yang telah siap dan 12 jambatan dipanjangkan ke Rancangan Malaysia Kesepuluh. Kementerian akan mencadangkan menggantikan jambatan Bailey di daerah Tuaran. Yang Berhormat Tuaran juga minta penjelasan mengapa di dalam Rancangan Malaysia Kesepuluh, pembinaan jambatan yang dirancang tidak meliputi laluan air atau yang menyebabkan banjir. Untuk makluman Ahli Yang Berhormat, kementerian mengambil maklum perkara tersebut dan akan mengarahkan JKR Sabah untuk menyiasat. Saya akan jawab secara bertulis untuk soalan-soalan lain yang dikemukakan oleh Yang Berhormat Tuaran. Saya minta maaf kerana tidak boleh satu-satu saya jawab kerana nanti soalan orang lain saya tidak dapat jawab, betul tidak?. Yang Berhormat Silam juga bertanya mengenai jambatan yang uzur di Silam. Kita ambil maklum dan kita akan masukkan ke dalam Rancangan Malaysia Kesepuluh dan juga mengenai cerun-cerun di kawasan Batu Silam. Kita ambil maklum perkara tersebut dan akan minta JKR Sabah menyiasat perkara tersebut. Soalan lain saya akan jawab secara bertulis kerana banyak, satu buku di sini, dua jam pun tidak dapat habis. Yang Berhormat Silam juga minta mengenai dual carriageway, dua hala iaitu jalan Lahad Datu, Jalan Silam, Jalan Segama bila akan dimulakan? Untuk makluman Yang Berhormat ia ada di bawah peruntukan khas sebanyak RM1 bilion untuk negeri Sabah di bawah bidang kuasa Jabatan Perdana Menteri. Projek ini telah di tender dan sedang menunggu keputusan Lembaga Tender. Yang Berhormat Limbang minta penjelasan mengenai cerun-cerun di Limbang dan dari Kuching ke Lundu dan Sematan.